Publication: Magyar Közlöny
Issue: MK-2000-76 (Year: 2000, Number: 76)
Era: 1990-2004
Section: törvény végrehajtására kiadott 30/1997. (IV. 30.) FM rendelet (a továbbiakban: R.) 37., 38. és 39. §-aiban foglaltaknak megfelelően a vadászvizsga tartalmi feltételeiről és a
Paragraph Index: 324

törvény végrehajtására kiadott 30/1997. (IV. 30.) FM rendelet (a továbbiakban: R.) 37., 38. és 39. §-aiban foglaltaknak megfelelően a vadászvizsga tartalmi feltételeiről és a vizsgaszabályzatról az alábbi tájékoztatót teszem közzé: Vadászvizsgát tehet az a magyarországi lakóhellyel rendelkező magyar állampolgár, vagy a Magyar Köztársaság területén állandó tartózkodásra jogosító engedéllyel rendelkező nem magyar állampolgár, aki a 17. életévét betöltötte. Vadászvizsgára jelentkezni a vizsgadíj befizetése mellett, az Országos Magyar Vadászkamara (a továbbiakban: vadászkamara) — a jelentkező lakóhelye szerint illetékes — területi szervezeténél, a kitűzött vizsga időpontja előtt legalább 90 nappal lehet. Vadászíjász és solymász kiegészítő vizsgára való jelentkezés a hagyományos vadászvizsgával egyidőben — vagy a már korábban megszerzett vadászvizsga birtokában — történik, a vadászjelölt lakóhelye szerint illetékes vadászkamara területi szervezeténél.

Source: https://magyarkozlony.hu/hivatalos-lapok/f6b3e0692e72240a5611df7a96e8e4a2624aeddb/dokumentumok/e8018d8f267c273beb7981b2cf88af0511256903/letoltes